ऐहोले का दुर्गा मंदिर
ऐहोले का दुर्गा मंदिर, भारत के कर्नाटक राज्य के ऐहोले नामक स्थान पर स्थित एक मन्दिर है जिसका निर्माण ७वीं-८वीं शताब्दी में हुआ थ। यह मन्दिर मूलतः एक सूर्य मन्दिर था। इस मन्दिर में शैव, वैष्णव, शाक्त और वैदिक देवी-देवताओं के बड़े-बड़े चित्र हैं। यह मन्दिर वस्तुतः सूर्य मन्दिर है किन्तु अब इसको 'दुर्गा मन्दिर' कहा जाने लगा है जो 'दुर्ग' शब्द से आया है। वास्तव में १३वीं शताब्दी में जब हिन्दू राज्यों और इस्लामी सल्तनतों के बीच युद्ध की स्थिति थी तब इस मन्दिर के ऊपर एक दुर्ग जैसी संरचना का निर्माण किया गया। यह मन्दिर १९वीं शताब्दी तक इसी रूप में बचा रहा जब पुनः इसका पता चला। यह दुर्गा मन्दिर, पर्यटकों के लिये अकर्षण का प्रमुख केन्द्र है। इसको विश्व धरोहर घोषित करने के लिये यूनेस्को से आवेदन किया गया है।